Bdiet tiltaqa’ fil-Forti Sant’Anġlu l-laqgħa tal-Ministri tal-Intern ta’ Malta, l-Italja, Franza u tal-Ġermanja, biex flimkien mal-Fillandja li għandha l-Presidenza tal-Unjoni Eweropea u l-Kummissarju Ewropew għall-Migrazzjoni, Dimitris Avramopoulos, jiddiskutu dokument dwar l-immigrazzjoni. Il-laqgħa f’Malta hija riżultat ta’ bosta inizjattivi li ittieħdu fl-aħħar xhur biex jinstabu soluzzjonijiet għal sitwazzjonijiet li qed jinħolqu speċjalment bl-immigranti abbord il-vapuri tal-għaqdiet mhux governattivi. Fl-isfond ta’ din il-laqgħa, Franza u l-Italja iddikjaraw li immigranti salvati fil-Mediterran għandhom jitqassmu awtomatikament f’pajjizi tal-Unjoni Ewropea. Il-President Franċiż Emmanuel Macron u l-Prim Ministru Taljan Giuseppe Conte qalu dan waqt laqgħa li kellhom f’Ruma. Dawn huma l-kummenti li taw huma u deħlin għal-laqgħa, il-Ministru tal-Intern Michael Farrugia, u l-Kummissarju Ewropew għall-Migrazzjoni, Dimitris Avramopoulos.